Diari Oficial de la Generalitat Valenciana


Sumari del DOGV 5979, del 23-03-2009 (2009/3107)

RESOLUCIÓ de 20 de gener de 2009, del secretari autonòmic d'Ocupació, director general del SERVEF, per la qual es determinen els imports de les subvencions dels centres associats per a la realització de les accions durant l'exercici 2009.
----------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5979

Data del DOGV
:   23-03-2009

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2009/3107


Data del document
:   20-01-2009

Organisme emissor
:   Servei Valencià d'Ocupació i Formació

Tipus de document
:   Resolució

Anàlisi jurídica

 Descriptors 

:   * Servici Valencià d'Ocupació i Formació
    * demanda d'ocupació
    * ajuda pública
    * suport econòmic
    * inserció professional
    * oficina d'ocupació

RESOLUCIÓ de 20 de gener de 2009, del secretari autonòmic d'Ocupació, director general del SERVEF, per la qual es determinen els imports de les subvencions dels centres associats per a la realització de les accions durant l'exercici 2009. [2009/3107]  
La Llei 3/2000, de 17 d'abril, va atribuir al Servici Valencià d'Ocupació (Servef) la gestió de les polítiques d'ocupació i formació professional, la intermediació en el mercat de treball i l'orientació laboral a la Comunitat Valenciana, de manera coordinada amb altres òrgans administratius de la Generalitat.   
La citada norma va incorporar, a més, el nou model d'actuació de l'administració autonòmica que inclou la participació activa de diversos sectors de la societat en les tasques públiques. En este context, i a fi de millorar les tècniques de gestió de la intermediació laboral, la llei va possibilitar l'aparició de centres associats aliens a l'organització administrativa.   
L'Ordre de 25 de febrer de 2003, de la Conselleria d'Economia, Hisenda i Ocupació, establix el règim d'ajudes dels centres associats del Servici Valencià d'Ocupació i Formació en l'àmbit de la intermediació laboral, i preveu l'atorgament de les corresponents subvencions com a contraprestació a la realització de les accions per a les quals han sigut homologats.   
D'acord amb allò disposat en l'article 12.1 de l'esmentada Ordre, segons la disposició final primera d'esta norma, es faculta el director general del Servef per a determinar els imports unitaris per a les accions de captació d'ofertes i de tractament de demandes d'ocupació per a l'exercici 2009  
Segons allò exposat, i d'acord amb les competències atorgades, resolc:  
Primer  
Mantenir, per a l'exercici 2009, l'import de les subvencions als centres associats del SERVEF que es van establir per a l'any 2008, mitjançant Resolució de l'1 de febrer de 2008, del secretari autonòmic d'Ocupació, director general del SERVEF, DOCV núm. 5704 de 15.02.2008.  
En este sentit, es mantenen les quanties següents:  
- En relació amb la captació d'ofertes, la quantitat es manté en 39 euros per oferta captada i tramitada, en els termes previstos en l'article 5 de l'esmentada Ordre de 25 de febrer de 2003.  
- En relación amb les demandes, l'import es manté en 23 euros per currículum introduït i validat. En el cas dels centres homologats especialistes en atenció a persones discapacitades, la subvenció es manté en 38 euros per currículum introduït i validat.   
Segon  
Publicar la present resolució en el Diari Oficial de la Comunitat Valenciana.  
València, 20 de gener de 2009.- El secretari autonòmic d'Ocupació i director general del SERVEF: Luis Lobón Martín.